stanford-oval/wikipedia huggingface dataset:
Preise, Jerusalem, den Herrn, רי"ב 119
מילים ומוזיקה

הלברית נכתבה על ידי מחבר לא ידוע. כקנטטות אחרות של באך מתקופה זו, החלק הראשון לקוח מספר תהלים. שאר הטקסט עוסק בשבח לאלוהים על דאגתו לעיר ולתושביה וכן בתפקידה האחראי של המועצה. החלק האחרון לקוח ממזמור של מרטין לותר המבקש מאלוהים להגן על העיר ועל אנשיה ובכך דומה גם הוא לקנטטות באותה תקופה. הדמיון לקנטטות שהלחין בלייפציג נשמר גם במבנה של רצ'יטטיב ואריה לסירוגין, למעט חלק המקהלה השביעי שהוא חריג. לאחר 7 קנטטות של 6 חלקים, כאן חזר באך להלחין קנטטה ארוכה. התזמור חגיגי והעשיר מכל הקנטטות שהלחין בלייפציג עד כה.
הקנטטה נועדה לביצוע על ידי סולני סופרן, אלט, טנור, ובס, בליווי מקהלה בת ארבעה קולות, ארבע חצוצרות, טימפני, שתי חליליות, שלושה אבובים, שני כינורות, ויולה ובאסו קונטינואו. לקנטטה תשעה חלקים:
מקהלה: Preise, Jerusalem, den Herrn (שבחי ירושלים את ה')
רצ'יטטיב לטנור: Gesegnet Land, glückselge Stadt (מה יפית, עיר יקרה)
אריה לטנור: Wohl dir, du Volk der Linden (אשריכם, אנשי (עיר) עצי-התרזה)
רצ'יטטיב לבס: So herrlich stehst du, liebe Stadt (את בהדר ניצבת, עיר יקרה)
אריה לאלט: Die Obrigkeit ist Gottes Gabe (סמכות היא מתת אלהים)
רצ'יטטיב לסופרן: Nun! wir erkennen es und bringen dir (עתה! אנו מכירים בכך ומביאים לך)
מקהלה: Der Herr hat Guts an uns getan (האדון היטיב עמנו)
רצ'יטטיב לאלט: Zuletzt! Da du uns, Herr, zu deinem Volk gesetzt (לבסוף! מאחר שאתה, אדון, אל עמך הצטרפת)
כורל: Hilf deinem Volk, Herr Jesu Christ (עזור לאנשיך, אדון ישו כריסטוס)
הקלטות

היצירה הוקלטה במלואה 11 פעמים בהקלטות מסחריות. בין המנצחים שביצעו את ההקלטות ניתן לציין את ניקולאוס הרנונקור (ב-1979), טון קופמן (ב-1998), מסאקי סוזוקי (ב-1999) ופיליפ הרווחה (ב-1999).
קונצנרט ידוע

הקנטטה הושמעה בקונצרט הפחיתה של פסטיבל באך בליפציג בתאריך 12 יוני 2015, לציין 1000 שנים לאזכורו הראשון של ליפציג ויום ההולדת ה-850 של כנסיית ניקולאי.
הערות שוליים

↑  ביוגרפיה של באך באתר אוניברסיטת חרונינגן
↑  ביוגרפיה של באך באתר אוניברסיטת חרונינגן
↑  על קנטטות באך, עמוד 6
↑  רשימת פרסומי באך באתר IMSLP
↑  ספר תהלים, פרק קמ"ז, פסוקים י"ב–י"ד
↑  על הקנטטה, עמוד 14
↑  רשימת ההקלטות באתר קנטטות באך
↑  "Bachfest Leipzig / ARD Radio-Festival 2015". ARD.
| --- | --- |
בקרת זהויות :  NLI: 987007519057105171  BnF: cb13909474z (data)  GND: 300008120  LCCN: n82163431  MusicBrainz work: 6da45d53-d256-4b09-88ca-77db7f045fcb  NLA: 36006608  VIAF: 181449683   WorldCat (עם VIAF): 181449683
Prenses

"Prenses" (באנגלית: "Princess"; ובעברית: "נְסִיכָה") הוא שיר שהוקלט על ידי הזמרת-יוצרת הטורקייה הדיסה. הוא יצא לאור ב-2 בדצמבר 2014, בהוצאת חברת התקליטים פאסאג' מיוזיק כסינגל השני מתוך אלבום האולפן השישי שלה, Tavsiye (2014). את השיר כתבו גוקאן סהין ואמרה קאראדומן ללחן של קאראדומן.
השיר הגיע למקום הרביעי בטורקיה טופ 20.
רקע וכתיבה

השיר נכתב על ידי גוקאן סהין ואמרה קאראדומן, הולחן על ידי קאראדומן והופק על ידי קאראדומן והדיסה. תאריך יציאתו המקורי היה ב-4 באוגוסט 2014, כש-Tavisye יצא לאור. בהמשך, הוחלט להוציא אותו כסינגל השני מתוך האלבום, כשהקודם הוא הלהיט "Nerdesin Aşkım", שכבש את פסגת טורקיה טופ 20.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-10 מיליון השמעות.
וידאו קליפ

הווידאו קליפ הנלווה של "Prenses" הועלה לערוץ היוטיוב של netd müzik ב-2 בדצמבר 2014, ביום יציאתו של השיר כסינגל. בתחילתו, ניתן לראות את הדיסה, כשהיא יושבת בשולחן חגיגי ומסביבה אורחים שונים. הקונספט של הקליפ הוא יום הולדת ומסיבה של ילדים. באחת מהסצנות, היא אף אוחזת בתינוק.
נכון לאוגוסט 2023 עומד מונה הצפיות של הקליפ על למעלה מ-280 מיליון צפיות, דבר שהופך אותו לאחד מהקליפים הטורקיים הנצפים ביותר בכל הזמנים ולקליפ הטורקי השני הנצפה ביותר בשנת 2014, אחרי "Kalbimin Tek Sahibine" של אירם דריג'י. כמו כן, הוא הקליפ הנצפה ביותר של הדיסה.
מיקומי שיא

|   ‏‏‏  מצעדים ודירוגים (2014)> מדינה |   ‏‏‏  מצעדים ודירוגים (2014)> מצעד |   ‏‏‏  מצעדים ודירוגים (2014)> מיקום שיא |   ‏‏‏  מצעדים ודירוגים (2014)>  |
| --- | --- | --- | --- |
|  טורקיה | טורקיה טופ 20 | 4 |  |
|   ‏‏‏  מצעדי סוף שנה (2019)> מדינה |   ‏‏‏  מצעדי סוף שנה (2019)> מצעד |   ‏‏‏  מצעדי סוף שנה (2019)> מיקום שיא |   ‏‏‏  מצעדי סוף שנה (2019)>  |
| --- | --- | --- | --- |
|  טורקיה | טורקיה טופ 40 | 251 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 4 באוגוסט 2014 | הזרמת מוזיקה • הורדה דיגיטלית | פאסאג' |  |
| כלל העולם | 2 בדצמבר 2014 | יוטיוב | פאסאג' |  |
הערות שוליים

1 2 3 4 5 6 7 8  Hadise - Prenses, נבדק ב-2020-01-24
↑  Hadise - Tavsiye, Discogs (באנגלית)
↑  MusicTop TR, www.facebook.com
1 2  Hadise – Prenses (באנגלית), נבדק ב-2020-01-24
↑  Hadise - Nerdesin Aşkım, נבדק ב-2020-01-24
1 2  Tavsiye, נבדק ב-2020-01-24
↑  YouTube - Most Viewed Music Videos by Turkish Artists, kworb.net
אהבתה המוזרה של מרתה אייברס

| --- | --- |
כרזת הסרט
כרזת הסרט
 מבוסס על:  סיפור של ג'ון פטריק
 בימוי:  לואיס מיילסטון 
 הופק בידי:  האל ואליס 
 תסריט:  רוברט רוסן, רוברט ריסקין 
 עריכה:  ארצ'י מרצ'ק 
 שחקנים ראשיים:  קירק דאגלס ברברה סטנוויק ואן הפלין ליזבת סקוט
 מוזיקה:  מיקלוש רוז'ה 
 צילום:  ויקטור מילנר 
 מדינה:  ארצות הברית 
 חברת הפקה:  האל ואליס
 חברה מפיצה:  פרמאונט, נטפליקס 
 שיטת הפצה:  וידאו על פי דרישה 
 הקרנת בכורה:  24 ביולי 1946
 משך הקרנה:  116 דק' 
 שפת הסרט:  אנגלית 
 סוגה:  סרט דרמה, פילם נואר 
 הכנסות:  3,250,000‏$
 דף הסרט ב־IMDb
 
אהבתה המוזרה של מרתה אייברס (באנגלית: The Strange Love of Martha Ivers) הוא סרט דרמה אמריקאי מסוגת סרט אפל משנת 1946 בבימויו של לואיס מיילסטון, עם ברברה סטנוויק, ואן הפלין קירק דאגלאס וליזאבת סקוט בתפקידים הראשיים. בסרט מופיעה גם השחקנית ג'ודית אנדרסון שהתפרסמה במשחקה בסרט רבקה.
התסריט מבוסס על הסיפור הקצר Love Lies Bleeding של ג'ון פטריק.
זו הייתה הופעתו הראשונה של קירק דאגלס בקולנוע. המפרי בוגארט ולורן בקול שלמדה איתו באקדמיה האמריקאית לאמנויות הדרמה, המליצו עליו לפני המפיק האל ואליס.
ג'ון פטריק היה מועמד לפרס אוסקר לסיפור הטוב ביותר (פרס שחולק עד 1956).
תקציר העלילה

שנת 1928 בעיירה אייברסטאון. מרתה אייברס בת 13 גרה אצל דודתה הקשוחה (ג'ודית אנדרסון) לאחר שאביה ואמה נפטרו. היא לא סובלת את דודתה ומחליטה לילה אחד לברוח עם חברה סם מסטרסון. הם עולים לרכבת אך מרתה נתפסת ומוחזרת לדודתה. בבית הדודה מתגורר המורה מר אוניל ובנו וולטר. בלילה חזר למקום סם דרך החלון. בחוץ יש סערת ברקים והפסקת חשמל.
הדודה עולה בחושך לאור נרות והחתולה של מרתה עוקפת אותה היא חובטת בחתולה ובתגובה חובטת בה מרתה. הדודה נופלת, שוברת את מפרקתה ומתה. וולטר ואביו נוכחים ומר אוניל אומר שיגן עליה כל עוד ירוויח מזה.
שנת 1946. וולטר אוניל (קירק דאגלס) הוא כעת תובע כללי באייברסטאון. מרתה אשתו (ברברה סטנוויק) ירשה את בית החרושת והרחיבה אותו והיא כעת האישה העשירה בעיירה.
סם מסטרסון (ואן הפלין) הוא כעת מהמר נודד ללא כתובת קבועה. הוא מתגלגל במקרה לאייברסטאון לאחר שמכוניתו ניזוקה בתאונה. הוא משאיר את רכבו במוסך ומסתובב בעיר. שם הוא מוצא את טוני מרצ'ק (ליזאבת סקוט), אסירה משוחררת על תנאי. הוא מזמין להם חדרים סמוכים במלון ולמחרת היא נעצרת בגלל הפרת הסכם השחרור. סם מחליט לבקש את עזרתו של וולטר.
וולטר מופתע לראות את סם כעבור 18 שנה. הוא חושב וסם הגיע לסחוט אותו ושולח בלשים להכות אותו כדי שיעזוב מהר את העיירה. סם מבקר בארכיון המשטרה ומסתבר לו כי אשמת הרצח הוטלה על עבריין שלא היה לו קשר לזה וכי המושבעים הושפעו מעדותיהם של מרתה ווולטר והנאשם הורשע ונתלה. כל זה מעיק על מצפונם של הזוג וולטר מוצא מפלט בשתיית אלכוהול.
מרתה נפגשת עם סם ואהבתה ניצתת מחדש. היא לא אוהבת את וולטר ונישאה לו בגלל לחצו של אביו שאיים עליה. כעת היא רוצה את סם למרות שהוא דורש חצי מהונה. מצפונם של וולטר ומרתה מייסר אותם על שגרמו להוצאה להורג של חף מפשע. וולטר פונה לשתייה ובאחת הפעמים הוא מתגלגל במדרגות ונפגע ומרתה מבקשת מוולטר להרוג אותו אבל הוא מסרב ומגיש לו עזרה.
לבסוף מרתה מבקשת לסיים את חייה. היא מתקרבת לוולטר, שולפת מכיסו את האקדח ויורה בעצמה מיד לאחר מכן יורה וולטר בעצמו.
סם עוזב עם טוני את העיירה.
Preply

| --- | --- |

 סוג:  חברת דוט קום 
 תקופת הפעילות:  2012–הווה (כ־12 שנים)
 מנכ"ל:  קיריל ביגאי
 שירותים עיקריים:  למידה מרחוק 
 preply.com
 
Preply הוא אתר אינטרנט ללימוד שפות. האתר מאפשר למשתמשיו ללמוד שפות באופן מקוון באמצעות מדריך אישי לשפות.
רקע

החברה הוקמה בשנת 2012 על ידי סרגיי לוקיאנוב, דמיטרו וולושין וקירלי ביגאי מאוקראינה. האתר preply.com הושק בנובמבר של אותה שנה. האתר הציע תחילה הדרכה מקוונת למבחנים פסיכומטריים ACT ו-SAT.
בשל התרחבות הביקוש ללימוד מקוון של השפה האנגלית, הסטארטאפ החליט להתמקד בכך. ב-2013 האתר הושק כזירה ללימודי אנגלית. בשנה זו החלה החברה להתרחב לאוקראינה, בילרוס, רוסיה, קזחסטן וב-2015 לפולין.
ב-2016 התרחבה הפלטפורמה לברזיל, בריטניה, גרמניה וספרד.
נכון לשנת 2018 היו לפלטפורמה 100,000 משתמשים. נכון לשנת 2020 התקיימו במסגרת המערכת שיעורים על ידי מדריכים מ-160 מדינות בעולם.
מטה החברה יושב בקייב, אוקראינה, ולחברה משרדים נוספים בברלין וברצלונה.
הבוחר לקבל את השירות יכול לבחור מבין המורים המוצעים, ולצפות בדירוג שיצרו תלמידים אחרים. כל מדריך מציג את עצמו באמצעות סרטון וידאו קצר, ולצדו ניתן לצפות במחיר לשיעור אותו בוחר המדריך לגבות.
תוכנית לימודים

תוכנית הלימודים מתבססת על שיעור ניסיון בתשלום אותו מתזמן התלמיד,

ואם הוא רוצה להמשיך - עליו לבחור בתוכנית לימודים של שיעור בשבוע או מספר שיעורים בשבוע, עליה הוא משלם מראש למשך חודש שלם,

וההרשמה מתחדשת באופן אוטומטי בכל חודש מחדש.

השיעורים מתוזמנים ליום ושעה קבועים, אך ניתן לשנותם בתיאום מראש.
 
אין אפשרות לקחת שיעורים באופן אקראי.
תשלומים ועמלות

התלמידים משלמים עבור השיעורים ל-Preply ולא ישירות למורים.

Preply גובה עמלות, כאשר על שיעור הניסיון היא גובה 100% עמלה (המורה אינו מקבל תשלום עבורו),

ובהמשך על חבילות השיעורים - עמלה שנעה בין 15% ל-33%.

המורה מזוכה בתשלום לאחר שהשיעור אושר על ידי התלמיד.
אמצעי לימוד

Preply מספקת ממשק הוראה שמאפשר שיחת וידאו בין המורה לתלמיד, כתיבת הערות, לוח משותף לכתיבה, שיתוף מסך וכו';

אך ניתן להעביר את השיעורים, בתיאום בין המורה לתלמיד, גם בפלטפורמות חיצוניות כמו Skype, Zoom, Google Meet וכו'.
הערות שוליים

↑  ולאד קלאוס, More than 10.000 hours of lessons a month are taught on Preply, באתר 150sec‏, 4 במרץ 2016
↑  Ukrainian online tutoring platform Preply enters Polish market, באתר ukrine digital news‏, 2 בפברואר 2015
↑  Preply: A global marketplace for tutoring, באתר tech ukraine
↑  ג'ו וולן, Ed-Tech Firm Preply Announces European Expansion After Successful Summer Funding, באתר פורבס, 31 באוקטובר 2018
↑  ויגו סטייסי, Preply raises $10m for online tutor service, באתר thepienews‏, 31 במרץ 2020
Prens & Prenses

"Prens & Prenses" (באנגלית: "Prince & Princess"; ובעברית: "נָסִיךְ וּנְסִיכָה") הוא שיר שהוקלט על ידי הזמרת-יוצרת הטורקייה סימגה. הוא יצא לאור ב-11 בינואר 2017, בהוצאת חברת התקליטים דואן מיוזיק קומפני כסינגל שלא מתוך אלבום. כמו כן, הוחלט שלא לכלול אותו באלבום הבכורה של סימגה.
השיר לא זכה להצלחה במצעדים, אך צבר למעלה מ-70 מיליון צפיות ביוטיוב.
רקע וכתיבה

השיר נכתב על ידי ארסיי אונר שהשתתף בכתיבה הלהיט של סימגה "Yankı", שיצא לאור בשנת 2016 והוא הופק על ידי סמסון דמיר. הצלחתו של "Prens & Prenses" התבטאה בכך שהוא הצליח לצבור למעלה מ-50 מיליון צפיות ביוטיוב, אך עם זאת הוא הפך לאחד משיריה היחידים של הזמרת שלא נכנס לטורקיה טופ 20.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-20 מיליון השמעות.
וידאו קליפ

הווידאו קליפ הנלווה של "Prens & Prenses" הועלה לערוץ היוטיוב של netd müzik ב-11 בינואר 2017, ביום יציאתו של השיר כסינגל. בתחילתו, ניתן לראות את סימגה כשהיא בבית לבדה, תוך שהמסקרה בעיניה מרוחה היות שניתן להבין כי היא בכתה בעקבות משבר שפקד אותה. בהמשך היא מתחילה לבצע את השיר.
נכון לאוגוסט 2023 עומד מונה הצפיות של הקליפ על למעלה מ-70 מיליון צפיות.
מיקומי שיא

|   ‏‏‏  מצעדים ודירוגים (2017)> מדינה |   ‏‏‏  מצעדים ודירוגים (2017)> מצעד |   ‏‏‏  מצעדים ודירוגים (2017)> מיקום שיא |   ‏‏‏  מצעדים ודירוגים (2017)>  |
| --- | --- | --- | --- |
|  טורקיה | טורקיה טופ 40 | 10 |  |
|   ‏‏‏  מצעדי סוף שנה (2017)> מדינה |   ‏‏‏  מצעדי סוף שנה (2017)> מצעד |   ‏‏‏  מצעדי סוף שנה (2017)> מיקום שיא |   ‏‏‏  מצעדי סוף שנה (2017)>  |
| --- | --- | --- | --- |
|  טורקיה | טורקיה טופ 40 | 57 |  |
|   ‏‏‏  מצעדי סוף שנה (2018)> מדינה |   ‏‏‏  מצעדי סוף שנה (2018)> מצעד |   ‏‏‏  מצעדי סוף שנה (2018)> מיקום שיא |   ‏‏‏  מצעדי סוף שנה (2018)>  |
| --- | --- | --- | --- |
|  טורקיה | טורקיה טופ 40 | 436 |  |
|   ‏‏‏  מצעדי סוף שנה (2019)> מדינה |   ‏‏‏  מצעדי סוף שנה (2019)> מצעד |   ‏‏‏  מצעדי סוף שנה (2019)> מיקום שיא |   ‏‏‏  מצעדי סוף שנה (2019)>  |
| --- | --- | --- | --- |
|  טורקיה | טורקיה טופ 40 | 467 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 11 בינואר 2017 | הזרמת מוזיקה • הורדה דיגיטלית | DMC |  |
הערות שוליים

1 2 3 4  Simge – Prens & Prenses (באנגלית), נבדק ב-2020-09-23
↑  Simge – Kamera (באנגלית), נבדק ב-2020-09-23
1 2 3 4 5 6  Simge - Prens & Prenses
↑  Prens & Prenses, נבדק ב-2020-09-23
| סימגה |
| --- | --- | --- |
| אלבומי אולפן | Ben Bazen |  |
| מיני-אלבומים | Yeni Çıktı |  |
| סינגלים | "Bip Bip" • "Miş Miş" • "Yankı" • "Kamera" • "Prens & Prenses" • "Üzülmedin mi?" • "Ben Bazen" • "Öpücem" • "As Bayrakları" • "Sevmek Yüzünden" • "Kısaca" |  |
| השתתפות בסינגלים | "Adem Olan Anlar" • "Zaten Aşığım" • "Ne Zamandır" • "Bi Gideni Mi Var" |  |
| --- | --- |
בקרת זהויות :  MusicBrainz release group: f8da77f9-4d05-4e71-a470-382048d10626
M18

ערך זה עוסק בצביר כוכבים. אם התכוונתם למשחית טנקים, ראו .
| --- | --- |

 נתוני תצפית
 קבוצת כוכבים:  קשת
 שמות נוספים:  NGC 6613
 מגלה:  שארל מסיה 
 תאריך גילוי:  3 ביוני 1764
 סוג:  צביר פתוח
 בהירות נראית:  7.5+
 סיווג מורפולוגי:  II,3,p,n
 עלייה ישרה:  18ʰ 19.9ᵐ‏
 נטייה:  ‏‏08′ ‏17°‏-
 מאפיינים פיזיים
 בהירות מוחלטת:  3.4-
 מרחק:  4,900  שנות אור 1,502.33  פארסק
 קוטר:  17 שנות אור
 מספר כוכבים:  20-30
 
M18 (מ-Messier 18, או NGC 6613) הוא צביר פתוח בקבוצת הכוכבים קשת הנמצא במרחק של כ-4,900 שנות אור ממערכת השמש ומכיל כ-20 כוכבים.
היסטוריה

הצביר התגלה על ידי שארל מסיה ב-3 ביוני 1764 ותואר על ידיו כ"צביר של כוכבים קטנים, מעט מתחת ל-M17, מוקף בערפול קל". מסיה ציין כי הצביר פחות בולט מ-M16 ונראה בטלסקופ קטן כערפילית, אך באמצעות טלסקופ טוב ניתן להבחין שזהו צביר כוכבים.
לצביר דרגת בהירות 7.5 וניתן לזהותו באמצעות משקפת כמעלה מדרום לערפילית אומגה באמצע הקו המחבר בינה ובין M24, או כ-4 מעלות מצפון לכוכב μ (מו) בקשת. בטלסקופ חובבים ניתן להבחין בכוכבי הצביר עצמם, שהבהיר שבהם הוא מדרגת בהירות 8.5.
מאפייני הצביר

קוטרו של הצביר כ-17 שנות אור ומרחקו ממערכת השמש הוא כ-4,900 שנות אור כך שגודלו הזוויתי הוא כ-9 דקות קשת. הצביר דליל למדי ומכיל מעט כוכבים יחסית לצבירים אחרים. רוב כוכבי הצביר הם כוכבים צעירים וחמים מסוג ספקטרלי B, אך יש בו גם כמה כוכבים מסוג ספקטרלי A ו-F, כולם כוכבי הסדרה הראשית. גילו של הצביר מוערך בכ-30 מיליון שנים.
הערות שוליים

↑  Lindoff, U The open clusters NGC 6613 and NGC 6716
| קטלוג מסיה |
| --- | --- | --- |
| צבירי כוכבים | M2 • M3 • M4 • M5 • M6 • M7 • M9 • M10 • M11 • M12 • M13 • M14 • M15 • M18 • M19 • M21 • M22 • M23 • M24 • M25 • M26 • M28 • M29 • M30 • M34 • M35 • M36 • M37 • M38 • M39 • M41 • M44 • M45 • M46 • M47 • M48 • M50 • M52 • M53 • M54 • M55 • M56 • M62 • M67 • M68 • M69 • M70 • M71 • M72 • M75 • M79 • M80 • M92 • M93 • M103 • M107 |  |
| גלקסיות | M31 • M32 • M33 • M49 • M51 • M58 • M59 • M60 • M61 • M63 • M64 • M65 • M66 • M74 • M77 • M81 • M82 • M83 • M84 • M85 • M86 • M87 • M88 • M89 • M90 • M91 • M94 • M95 • M96 • M98 • M99 • M100 • M101 • M102 • M104 • M105 • M106 • M108 • M109 • M110 |  |
| ערפיליות | M1 • M8 • M16 • M17 • M20 • M27 • M42 • M43 • M57 • M76 • M78 • M97 |  |
| אחרים | M40 • M73 |  |
שארל מסיה • קטלוג קלדוול • הקטלוג הכללי החדש
M12 (צביר כדורי)

| --- | --- |

M12 בצילום של טלסקופ החלל האבל
 נתוני תצפית
 קבוצת כוכבים:  נושא הנחש
 שמות נוספים:  NGC 6218
 מגלה:  שארל מסיה 
 תאריך גילוי:  30 במאי 1764
 סוג:  צביר כדורי
 בהירות נראית:  6.7+
 סיווג מורפולוגי:  IX
 עלייה ישרה:  16ʰ 47ᵐ 14.52ˢ
 נטייה:  ‏52.1″ ‏56′ ‏01°‏-
 מאפיינים פיזיים
 בהירות מוחלטת:  6.7-
 מרחק:  16,000  שנות אור 4,905.57  פארסק
 קוטר:  75 שנות אור
 מסה:  250,000 ☉M
 
M12 (מ-Messier 12, נקרא גם NGC 6218) הוא צביר כדורי בקבוצת הכוכבים נושא הנחש הנמצא במרחק של כ-16,000 שנות אור ממערכת השמש. בדומה לצביר הסמוך M10, גם לו קוטר קטן יחסית, אך הוא פחות דחוס ממנו, ולמעשה מזכיר צביר פתוח דחוס, בדומה ל-M11. הצביר ממוקם במרכז הקבוצה, כ-9 מעלות ממזרח לכוכב δ בנושא הנחש וכשלוש מעלות מצפון מערב ל-M10.
היסטוריה

הצביר התגלה על ידי שארל מסיה בשנת 1764 ותואר על ידיו בקטלוג מסיה כ"ערפילית עמומה ועגולה וללא כוכבים". רק בשנת 1783 גילה האסטרונום ויליאם הרשל שזהו צביר.
בהירות נראיתו של הצביר היא מדרגה 6.7 וניתן להבחין בו בקלות באמצעות משקפת בה הוא נראה ככתם מעורפל עגול וקטן, שכן בשל צפיפותו הנמוכה, ניתן לראות רק את מרכז הצביר ללא טלסקופ מקצועי. באמצעות טלסקופ חובבים ניתן להבחין בכוכב הבהירים ביותר של הצביר שבהירותם היא מדרגה 12.
מאפייני הצביר

קוטרו של M12 הוא כ-75 שנות אור, אך בתצפית באמצעות ציוד חובבים נראה שגודלו הוא פחות ממחצית, שכן הצביר דליל במיוחד בהיקפו. מרחקו ממערכת השמש הוא כ-16,000 שנות אור כך שגודלו הזוויתי הוא כ-16 דקות קשת - כמחצית גודלו הזוויתי של הירח המלא. עד היום התגלו בו 13 כוכבים משתנים. עוצמת ההארה הכוללת של הצביר היא פי 44,000 מעוצמת ההארה של השמש והספקטרום הכולל של אור הצביר מתאים לסוג ספקטרלי F7.
הערות שוליים

↑  W. H. Finlay: Concise catalog of deep-sky objects p. 13
| קטלוג מסיה |
| --- | --- | --- |
| צבירי כוכבים | M2 • M3 • M4 • M5 • M6 • M7 • M9 • M10 • M11 • M12 • M13 • M14 • M15 • M18 • M19 • M21 • M22 • M23 • M24 • M25 • M26 • M28 • M29 • M30 • M34 • M35 • M36 • M37 • M38 • M39 • M41 • M44 • M45 • M46 • M47 • M48 • M50 • M52 • M53 • M54 • M55 • M56 • M62 • M67 • M68 • M69 • M70 • M71 • M72 • M75 • M79 • M80 • M92 • M93 • M103 • M107 |  |
| גלקסיות | M31 • M32 • M33 • M49 • M51 • M58 • M59 • M60 • M61 • M63 • M64 • M65 • M66 • M74 • M77 • M81 • M82 • M83 • M84 • M85 • M86 • M87 • M88 • M89 • M90 • M91 • M94 • M95 • M96 • M98 • M99 • M100 • M101 • M102 • M104 • M105 • M106 • M108 • M109 • M110 |  |
| ערפיליות | M1 • M8 • M16 • M17 • M20 • M27 • M42 • M43 • M57 • M76 • M78 • M97 |  |
| אחרים | M40 • M73 |  |
שארל מסיה • קטלוג קלדוול • הקטלוג הכללי החדש
אגנש נמש נאג'

| --- | --- |

 לידה:  3 בינואר 1922 בודפשט, ממלכת הונגריה 
 פטירה:  23 באוגוסט 1991 (בגיל 69) בודפשט, הונגריה 
 מדינה:  הונגריה 
 מקום קבורה:  בית הקברות פרקשרטי בבודפשט 
 מקום לימודים:  תוכנית הכתיבה הבין-לאומית, אוניברסיטת אטווש לוראנד 
 שפות היצירה:  הונגרית 
 בן או בת זוג:  בלז' לנדייל (20 באפריל 1944–1958) 
 פרסים והוקרה:  פרס קושוט (1983)  פרס באומגרטן (1948)  חסידת אומות העולם (19 באפריל 1998)  פרס אטילה יוז'ף (1969) 
 
אגנש נמש נאג' (בהונגרית: Nemes Nagy Ágnes;‏ 1922, בודפשט – 1991, בודפשט) הייתה סופרת, משוררת, מתרגמת וחסידת אומות העולם מהונגריה.
קורות חיים

אגנש נמש נאג' למדה באוניברסיטת בודפשט לטינית ותולדות האמנות. היא עבדה בתור מורה.
קורות חיים > בתקופת מלחמת העולם השנייה

באביב 1942 הכירה נמש נאג' את המשורר, הסופר וחסיד אומות העולם בלז' לנגייל והתגוררה עמו בבודפשט. היא הייתה שותפה לחלק ממעשי הצלת היהודים שביצע. באפריל 1944 התחתנו השניים.
בתקופת שלטון צלב החץ בסוף 1944 עברו נמש נאג' ובעלה לנגייל לכפר הקטן אלשומיהאיפאלבה (Alsómihályfalva) בדרום מערב הונגריה (כיום הכפר דוני מיהאלייבץ (Donji Mihaljevec) בצפון קרואטיה). לנגייל הבריח יהודייה לכפר זה ונמש נאג' והוא הסתירו אישה זו למרות הסיכון לחייהם.
קורות חיים > לאחר המלחמה

נמש נאג' הייתה עורכת שותפה עם בעלה לנגייל בכתב העת הספרותי "Újhold" ("ירח חדש"), בו היו נותני הטון יאנוש פילינסקי ואיוואן מנדי (אנ'). היא פרסמה ספר שירה ובשנת 1947 קיבלה מלגה ונסעה עם בעלה לרומא ולפריז.
בשנת 1948 השתלטה המפלגה הקומוניסטית על הונגריה ובשנת 1949 נאסר על נמש נאג' לפרסם את כתביה. היא סירבה לכתוב בסגנון הריאליזם הסוציאליסטי. אחרי המרד ההונגרי הכושל של 1956 החלה ליברליזציה מתונה ואטית בהונגריה, ונוצר סגנון ממשל קומוניסטי שנודע בשם "קומוניזם של גולאש" (אנ'). במסגרת זו התאפשר לנמש נאג' לחזור לפרסם. בין יתר כתביה פרסמה תרגומי שירה ודרמות מצרפתית, מיצירותיהם של ז'אן רסין, מולייר ו-ויקטור הוגו. כן פרסמה תרגומים מגרמנית, מיצירותיהם של ריינר מריה רילקה, ברטולט ברכט ופרידריך דירנמט.
בשנת 1958 התגרשה נמש נאג' מלנגייל.
הכרה

בשנת 1993 זכתה נמש נאג' בפרס לאומי הונגרי בתחומי המדע והאמנות, פרס קושוט (אנ'), על שם לאיוש קושוט.
בשנת 1998 הוכרה נמש נאג' בתור חסידת אומות העולם על ידי יד ושם.
This American Life

| --- | --- |

 פרטי התחנה
 שפה:  אנגלית
 מדינה:  ארצות הברית
 http://www.thisamericanlife.org/
This American Life (מאנגלית: החיים האמריקאים האלו בקיצור:TAL), היא תוכנית רדיו שבועית בהפקת WBEZ ובהנחייתו של איירה גלאס. התוכנית משודרת במספר גדול של תחנות רדיו ברחבי ארצות הברית ואף מחוצה לה וזמינה גם כפודקאסט שבועי חינמי.
התוכנית נוצרה במקור על ידי איירה גלאס וטורי מלטיה.
התוכנית משדרת בעיקר תחקירים עיתוניים, אם כי ישנה נוכחות רבה של מקורות אחרים, לרבות סיפורת, ביוגרפיות, מאמרים, ראיונות, הקלטות ישנות וכדומה. 
התוכנית מדורגת לרוב במקום הראשון או השני של הורדות פודקאסטים בiTunes.
הפרק הראשון שודר ב-17 בנובמבר 1995 תחת שמה המקורי של התוכנית: Your Radio Playhouse.
פורמט

לתוכנית יש מבנה קבוע, בו נבחר מדי שבוע נושא אחר ומובאים קטעי רדיו שונים המתקשרים לנושא זה. מספר הקטעים (בתוכנית הם מתוארים כמערכות) משתנה, כאשר לעיתים יהיה קטע יחיד לאורך כל התוכנית. מספר הקטעים הרב ביותר שודר ב-2003 בתוכנית 20 קטעים ב-60 דקות בו שודרו כ-20 קטעים שונים. הקטעים מופקים על ידי צוות ההפקה של התוכנית ו\או על ידי יוצרים עצמאיים.
נושאי התוכנית מגוונים מאוד הן מבחינת הנושא והן מבחינת הטון הכללי של הפרק או הקטע. 
התוכנית עוסקת, בין היתר, באקטואליה, בפסיכולוגיה, בחינוך, בכלכלה, בהיסטוריה, בפוליטיקה, בדת וכו'. כאשר הטון הכללי יכול לנוע בין ההומוריסטי למדכא.
בסיום התוכנית ישנה תוספת הומוריסטית קבועה מאת איירה גלאס, בה הוא מייחס ציטוט הנשלף מהקשרו המקורי בפרק לטורי מלטיה.
היסטוריה

התוכנית נוצרה על ידי איירה גלאס ב-17 בנובמבר 1995 ומאז משודרת ומופקת בפועל על ידיו. תקציב ההפקה השנתי הראשוני של התוכנית, 243,000 דולר (שהיה נמוך אף בסטנדרטים של שידורי רדיו ציבוריים), נאלץ להספיק לשכירת סטודיו, רכישת זמן לוויין, הוצאות פרסום, ארבעה עובדים במשרה מלאה וכותבים וכתבים מבחוץ. 
ביוני 1996 החלה השותפות עם תאגיד השידור PRI) Public Radio International) שהביאה להפצת התוכנית בכ-509 תחנות רדיו והבאתה לאוזני 2.1 מיליון מאזינים.
במקור נקראה התוכנית Your Radio Playhouse (תיאטרון הרדיו שלך) והיא שודרה בתחנת הרדיו הלא מסחרית WBEZ משיקגו, אילינוי. ב-21 במרץ 1996 שונה שם התוכנית לשמה כיום. ההתייחסות לקטעי התוכנית כמערכות מקורה בשמה המקורי של התוכנית.
התוכנית עזרה ליצור ולקדם קריירות אומנותיות רבות; בין היתר של הסופרים שרה וואול, דייוויד רקוף ודייוויד סדאריס.
התוכנית שימשה השראה לתוכנית הרדיו "סיפור ישראלי" המשודרת בגלי צה"ל וכפודקאסט, ובנויה באופן דומה.
היסטוריה > Serial

ב-3 באוקטובר 2014 החל שידור הספין אוף "Serial" (מאנגלית: סדרתי). תוכנית זו הופקה והונחתה בידי שרה קניג, ששימשה כמפיקה ב-This American Life. העונה הראשונה של התוכנית כללה 12 פרקים שהוקדשו כולם לנושא אחד, והוא מקרה רצח שאירע ב-1999 בבולטימור, מרילנד.
העונה השנייה שודרה לראשונה ב-10 בדצמבר 2015. עונה זו כללה כ-11 פרקים שעסקו בחטיפתו של החייל האמריקאי בו ברגדאל.
פרסים והוקרה

תחנת הרדיו WBEZ זכתה בפרס פיבודי פעמיים עבור TAL; ב-1996 ושוב ב-2006, עבור תוכנית אשר "לכדה את התרבות העכשווית באופן חדש ונועז שמשקף את המגוון והשוני של נושאיה".
שלושה פרקים של התוכנית זכו אף הם בפרס:
(2008) The Giant Pool of Money
(2012) What Happened at Dos Erres
(2013) Harper High School
אבו אל-ברכאת אל-בגדאדי

| --- | --- |
 לידה:  1080 Balad, עיראק 
 פטירה:  1165 (בגיל 85 בערך) בגדאד, בית עבאס 
 השקפה דתית:  אסלאם 
 זרם:  יהדות רבנית ובאחרית ימיו - אסלאם
 תחומי עניין:  תאולוגיה, מטאפיזיקה, לוגיקה, אתיקה, רפואה, אסטרונומיה.  מחיבוריו: "אל-מועתבר פי אל-חכמה", "צחיח אדלה אלנקל פי מהיה אלעקל", ספר פרשנות למגילת קהלת, מאמרים על רפואה ואסטרונומיה
 עיסוק:  פילוסוף 
 הושפע מ:  אריסטו, אפלטון, אבן סינא
 השפיע על:  פח'ר א-דין א-ראזי, אבן כמונה, יצחק אבן עזרא, סמואל אל-מוגרבי, שהאב א-דין סהרורדי, ז'אן בורידן
 
אַבּוּ אלְ-בַּרַכַּאת הִבַּת אללַּהּ בְּן מַלְכַּא אלְ-בַּגְדַאדִי (בערבית: أبو البركات هبة الله بن ملكا البغدادي; 1080 – 1165) היה פילוסוף ורופא יהודי שהתאסלם באחרית ימיו. שמו העברי היה בָּרוּךְ בֶּן מַלְכָּה. בזכות הישגיו בפילוסופיה ורפואה הוא כונה על ידי בני זמנו "היחיד בדורו" (אווחד א-זמאן).
כתב מספר חיבורים חשובים בתחומי הלוגיקה, מטאפיזיקה, פרשנות על מגילת קהלת וכתבי פילוסופים יוונים קדמונים ועוד. תרם תרומה משמעותית להתפתחות הפילוסופיה האסלאמית בתקופתו.